**भारत सरकार**

**रेल मंत्रालय**

**राज्‍य सभा**

**08.02.2019 के**

**अतारांकित प्रश्‍न सं. 737 का उत्‍तर**

**हाजीपुर से महुआ के बीच रेल लाइन**

**737. श्री राम नाथ ठाकुरः**

**क्या रेल मंत्री यह बताने की कृपा करेंगे किः**

(क) क्या यह सच है कि सरकार ने हाल ही में हाजीपुर से महुआ, समस्तीपुर रेल लाईन की स्वीकृति प्रदान की है;

(ख) यदि हां, तो तत्संबंधी ब्यौरा क्या है;

(ग) क्या महुआ रेल लाईन का कार्य शुरू कर दिया गया है; और

(घ) महुआ रेल खंड में अभी तक क्या प्रगति हुई है एवं कब तक यह रेल लाइन बनाकर शुरू कर दी जाएगी और तत्संबंधी ब्यौरा क्या है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) जी नहीं। हाजीपुर-महुआ, फिलहाल, एक स्वीकृत रेल परियोजना नहीं है। बहरहाल, महुआ, कर्पूरीग्राम, ताजपुर (60 कि.मी.) के रास्ते भगवानपुर और समस्तीपुर के बीच नई लाइन के लिए टोह इंजीनियरी– एवं– यातायात सर्वेक्षण (आरईटीएस) शुरु किया गया है। इस परियोजना की स्वीकृति/मूर्त रूप दिया जाना सर्वेक्षण रिपोर्ट में दर्शाई गई इसकी वित्तीय अर्थक्षमता पर निर्भर करेगा।

(ख) से (घ) प्रश्‍न नहीं उठता।

\*\*\*\*\*\*